Ела! Реши! Победи! Есен - състезание по математика за ПУК, 1, 2, 3 и 4 клас
2021-10-09 08:00 - 2021-10-10 20:00 (Europe/Sofia) | online
Активна е регистрацията за онлайн математическото състезание на ИЗИМАТ.БГ ЕЛА! РЕШИ! ПОБЕДИ! – ЕСЕН

За деца от ПУК
За ученици от 1, 2, 3 и 4 клас,
Онлайн в платформата Kyōsō
Организатор: ИЗИМАТ.БГ
Дата и час на провеждане*:
от 08,00 до 20,00 часа на 09.10.2021
от 08,00 до 20,00 часа на 10.10.2021
* Всеки участник може да се включи в удобен за него ден и час в посочените интервали.

Място и специфики на провеждане: Онлайн в платформата Kyōsō HUB.
Състезанието е създадено специално за провеждане онлайн. За целта е осигурена адекватна онлайн среда – новата платформа на Kyōsō HUB.

Регистрация за участие:
Необходимо е първо да се регистрирате в платформата Easymath.bg
След това, от профила си, да добавите поръчката и да следвате стъпките.
Най-късно една седмица преди провеждането на състезанието, ще получите имейл с покана за регистрация в платформата Kyōsō HUB и инструкции за работа с нея и записване за участие в състезанието.

Продължителност:
90 минути за ПУК и 1 клас,
120 минути за 2 клас,
130 минути за 3 и 4 клас, като в това време е предвидено и прикачването на решението на подробната задача за тези възрастови групи.

Темите за ПУК и 1 клас включват по 6 задачи с избираем отговор и 6 задачи с кратък свободен отговор. Всяка правилно решена задача от първите 6 се оценява с по 2 точки, а останалите 6 се оценяват с по 3 точки. За грешни или непопълнени отговори не се дават и не се отнемат точки.
Задачите са специално създадени в изцяло графичен вид (без текст)
Темата за 2 клас включва 15 задачи с кратък свободен отговор. Всяка вярно решена задача се оценява с 2 точки. За грешни или непопълнени отговори не се дават и не се отнемат точки.
Темите за 3 и 4 клас включват по 10 задачи с кратък свободен отговор и по 1 задача с подробно разписване на решението. Всяка правилно решена задача от първите 10 се оценява с 2 точки, а последната задача при правилно решение и разписване се оценява с максимум 10 точки. За грешни или непопълнени отговори не се дават и не се отнемат точки.
Максимален брой точки за всички възрастови групи: 30

Автори на задачите:
Веселин Донов – бивш преподавател в Saturday Kids Japan, създател на Kyōsō платформите и дизайнер.
Павел Панев – ученик в 12 клас СМГ и лектор в платформата Easymath.bg
Чертежи, илюстрации и дизайн на задачите: Веселин Донов

Такса правоучастие: 15 лева*
*Цената включва ДДС

Награди за най-добре представилите се участници за всяка възрастова група поотделно **:
Първо място – Златен медал и грамота***,
Второ място – Сребърен медал и грамота***,
Трето място – Бронзов медал и грамота***.
** Наградите се изпращат от офис на избраната куриерска фирма /Спиди или Еконт/до техен офис или посочен от Вас адрес, за сметка на получателя.

*** За децата, които се откроят с особено високи резултати във всяка възрастова група, сме предвидили допълнителни награди.

Ще публикуваме в сайта и Гугъл форма за нанасяне на информацията за изпращането на наградите.
Класирането ще бъде публикувано като новина в сайта най-късно до 24.10.2021. То ще бъде достъпно и в профилите на участвалите деца в платформата Kyōsō HUB.
В профилите си децата ще имат достъп и до условията, отговорите и решенията на задачите, както и до дадения от тях отговор в рамките на 2 седмици след публикуване на резултатите.
През този период ще могат да изтеглят тази информация и като файл.

**** Като състезание, провеждано в онлайн среда, нямаме нито инструмент, нито ангажимент да следим за коректността на всеки един участник. Затова апелираме към честно и самостоятелно участие на децата.
***** В случай на какъвто и да е проблем по време на протичането на състезанието, не се колебайте да се свържете с нас!

Текст и снимки: Easymath.bg
